CELEX: 32009R0475
Language: hr
Date: 2009-06-05 00:00:00
Title: Uredba Komisije (EZ) br. 475/2009 od 5. lipnja 2009. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               259
            
         32009R0475
   
               L 144/11
            
            
               SLUŽBENI LIST EUROPSKE UNIJE
            
            
               05.06.2009.
            
         
      UREDBA KOMISIJE (EZ) br. 475/2009
   od 5. lipnja 2009.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1., točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. lipnja 2009.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Predmet od plastike (tzv. „brtva za kabel”) (1) s ukupnim dimenzijama od približno 1 cm (promjer) × 0,8 cm (dužina).
               Predmet ima rupu u sredini, a s vanjske strane utore. Namijenjen je uporabi s električnim spojnicama u motornim vozilima kako bi se električni spojevi zaštitili od prašine, vlage, ulja i drugih elemenata koji se uobičajeno nalaze u automobilu.
            
            
               3926 90 97
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3926, 3926 90 i 3926 90 97.
               Ne smatra se da je proizvod dio električne naprave u smislu značenja napomene 2. stavka (b) uz odjeljak XVI. budući da njegova prisutnost nije nužna za djelovanje spojnice, već samo poboljšava njezinu učinkovitost.
               Stoga se izuzima razvrstavanje pod tarifni broj 8538 kao dio prikladan za uporabu samo ili u glavnini s napravama pod tarifnim brojem 8536.
               Ne smatra se da je proizvod izolacijski dio za električne naprave pod tarifnim brojem 8547 budući da nije namijenjen posebno za zaštitu električnih spojeva.
               Stoga se proizvod razvrstava pod oznaku KN 3926 90 97 kao i drugi predmeti od plastike.
            
         
      
   
      (1)  Fotografija je isključivo ilustrativne prirode.